

**ΑΠΟΣΠΑΣΜΑ ΠΡΑΚΤΙΚΟΥ 32/2017**

**Αριθ. Απόφασης: 793/2017** ΑΔΑ: Ψ4ΛΧΩΨΑ-Ψ3Μ

**ΘΕΜΑ:** **«Έγκριση της αριθμ.673/2017 απόφασης της Οικονομικής Επιτροπής η**

**οποία αφορά «Έγκριση πρακτικού επιτροπής διαγωνισμού για την**

**προμήθεια ετοίμου σκυροδέματος»**

Στην Άρτα σήμερα την εικοστή ενάτη (29η) του μηνός Δεκεμβρίου του έτους 2017 ημέρα Παρασκευή και ώρα 11.00 π.μ. το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 50088/22-12-2017πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 21 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Τράμπας Κων/νος 4. Πανέτας Γεώργιος 5. Χαρακλιάς Κωνσταντίνος 6. Λιόντος Νικόλαος 7. Κοτσαρίνης Μιχαήλ 8. Μιλτιάδους Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος | 1. Γραμματικού-Παπατσίμπα Θεανώ 2. Σφήκας Δημήτριος 3. Κουτρούμπα Άννα-Μαρία 4. Βλάχος Μιχαήλ 5. Κιτσαντά Ευαγγελίτσα 6. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι:  Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, , Καραγεώργος Γεώργιος, Στασινός Παύλος, Παπαμιχαήλ Κωνσταντίνος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Παπαλέξης Ιωάννης, Βασιλάκη Βικτωρία, Βλάρας Γρηγόριος, Κατσαντούλα Αναστασία, Παπακίτσος Στέφανος, Ξυλογιάννης Άγγελος καιΠετανίτης Δημήτριος.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την αναβολή της συζήτησης του 1ου θέματος της ημερήσιας διάταξης το οποίο αφορούσε «Έγκριση Τοπικού Σχεδίου Δράσης για την Κοινωνική Ένταξη των Ρομά» καθώς και στη συζήτηση, ενός (1) έκτακτου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 1Ο έκτακτο  θέμα της ημερήσιας διάταξης «Έγκριση της αριθμ.673/2017 απόφασης της Οικονομικής Επιτροπής η οποία αφορά «Έγκριση πρακτικού επιτροπής διαγωνισμού για την προμήθεια ετοίμου σκυροδέματος» έθεσε υπόψη του συμβουλίου την αρ. 673/2017 απόφαση της Οικονομικής Επιτροπής και στη συνέχεια έδωσε το λόγο αστον αρμόδιο αντιδήμαρχο κ. Σιαφάκα για περισσότερες διευκρινήσεις.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10,  και την απόφαση

**ΑΠΟΦΑΣΙΖΕΙ  ΟΜΟΦΩΝΑ**

Α.-  Την έγκριση της αριθμ. 673/2017 απόφαση της Οικονομικής Επιτροπής, η οποία αφορά:

1) Την έγκριση του από 20/12/2017 πρακτικού επιτροπής διαγωνισμού, για την προμήθεια: Προμήθεια έτοιμου σκυροδέματος Δ.Ε. Αρταίων σύμφωνα με το οποίο δεν προσήλθε κανένας οικονομικός φορέας για υποβολή προσφοράς.

2) Την έγκριση της ματαίωσης του διαγωνισμού και την προσφυγή στη διαδικασία της διαπραγμάτευσης χωρίς προηγούμενη δημοσίευση, σύμφωνα με το άρθρο 32, παρ.2α του Ν.4412/2016.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 793/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*